**** ****

**JAVNI RAZPIS ZA DODELITEV SREDSTEV S PODROČJA KOMPONENTE 16: STANOVANJSKA POLITIKA, INVESTICIJA: ZAGOTAVLJANJE JAVNIH NAJEMNIH STANOVANJ**

***»NAKUP STANOVANJ – ZELENA JAMA (F4)«***

**PODATKI O PROJEKTU**

Jani stanovanjski sklad Mestne občine Ljubljana je na podlagi Vabila k oddaji ponudb za prodajo stanovanj, objavljenega dne 30.1.2020, z investitorjem, družbo KOSS d.o.o. dne 19.8.2020 sklenil Prodajno pogodbo, katere predmet je nakup 80 javnih najemnih stanovanj in 73 parkirnih mest v soseski Zelena jama F4, v kateri bo zgrajenih skupno 157 stanovanj in 162 parkirnih mest v dveh etažah podzemne garaže ter 4 poslovni prostori.

Soseska Zelena jama F4 se nahaja ob Šmartinski cesti v Ljubljani in je na južni strani omejena s Torkarjevo ulico, na zahodu z Jelinčičevo ulico, na vzhodu pa meji na predvideno Pučnikovo ulico.

V soseski bodo zgrajeni naslednji objekti:

* **GLAVNI OBJEKTI:**
* stanovanjsko poslovni objekt A3 (95 stanovanjskih enot in 4 poslovni lokali), etažnost P+5N+1TE+2TE,
* stanovanjski objekt B1 (43 stanovanjskih enot, v pritličju uvoz/izvoz v skupno podzemno garažo), etažnost P+3N+1TE+2TE in
* stanovanjska vila V1 (19 stanovanjskih enot), etažnost, P+3N+1TE+2TE.

Za nemoteno funkcioniranje glavnih objektov so na pripadajočem zemljišču umeščeni pomožni objekti, ki dopolnjujejo namembnost glavnega objekta:

* **POMOŽNI OBJEKTI**
* skupna podzemna garaža v 2. etažah (162 parkirnih mest, tehnični prostori za glavne objekte in shrambe stanovanjskih enot objekta B1 in V1),
* 2 zunanji nadstrešnici za kolesa (za objekt A3 in za objekt B1),
* 2 nadstrešnici za smeti (za objekt A3 in za objekt V1).

V atriju med objekti bo urejena zunanja ureditev z otroškimi igrišči, površinami za rekreacijo in druženje stanovalcev in tlakovanimi površinami z elementi urbane opreme.

**PODATKI O SOFINANCIRANJU**

Skupna pogodbena vrednost za nakup 80 javnih najemnih stanovanj in 73 parkirnih mest znaša 12.137.021,48 EUR z DDV.

Nakup stanovanj in parkirnih mest bo delno sofinanciran tudi s sredstvi iz naslova Načrta za odpornost in okrevanje s področja komponente 16: Stanovanjska politika, investicija: Zagotavljanje javnih najemnih stanovanj.

Dne 20.7.2022 je Ministrstvo za okolje in prostor izdalo odločbo, na podlagi katere je Javni stanovanjski sklad Mestne občine Ljubljana upravičen do sofinanciranja projekta v znesku 4.876.572,94 EUR.

**POVEZAVA DO SPLETNEGA MESTA NAČRTA ZA OKREVANJE IN ODPORNOST**

<https://www.gov.si/zbirke/projekti-in-programi/nacrt-za-okrevanje-in-odpornost/>

**FOTOGRAFIJE**



